נערת בונד

נערת בונד היא דמות בדיונית של אישה המשמשת מושא תשוקה לדמותו של הסוכן ג'יימס בונד בספר, בסרט או במשחק וידאו מסדרת "ג'יימס בונד", וכן השחקנית המגלמת דמות זו.

לעיתים קרובות בונד יציל את "נערת בונד" ממוות, והיא תסייע לו לעיתים כסוכנת חשאית נוספת. "נערת בונד" יכולה גם לשמש כאויבת של בונד, כחברה בארגון רשע, לעיתים קרובות כעוזרת קרובה של מנהיג הארגון, "הנבל הראשי", ואף כמאהבת שלו. חלק מנערות בונד משמשות כדמויות משנה יפות בלבד, ללא השפעה קריטית על התפתחות העלילה, וחלק הן בעלות תפקיד קריטי בעלילה ומסייעות בהצלחת המשימה.

בסיפורי בונד מספר דמויות נשיות קבועות שאינן נחשבות כנערות בונד, כ-"M" או מאניפני. "נערת בונד" הקולנועית הראשונה הייתה אורסולה אנדרס, אשר הופיעה לראשונה בביקיני לבן. אם כי נוטים להזכיר גם את יוניס גייסון, שגילמה את דמותה של סילביה טראנץ' בסרטים "ד"ר נו" ו"מרוסיה באהבה". סילביה טראנץ' היא הראשונה שחילצה מבונד את שמו בסגנון המפורסם: "בונד, ג'יימס בונד".

כמעט כל הרומנים של איאן פלמינג מכילים דמות אחת או יותר המזוהות כנערת בונד. אף על פי שקיימים ביניהן הבדלים, לרוב הגדול של נערות בונד, במיוחד בספרות, יש מספר קבוע של מאפיינים משותפים. אחד המאפיינים הוא הגיל. נערת בונד תהיה בדרך כלל בשנות העשרים המוקדמות שלה, צעירה בכעשר שנים מבונד עצמו.

שיערן של נערות בונד מופיע בכל מגוון הצבעים אך התספורת היא בדרך כלל פשוטה. צבע העיניים של נערות בונד הוא בדרך כלל כחול, ולעיתים מופיעים גם צבעים יוצאי דופן כגון אפור-מתכתי ואף סגול. תווי הפנים של נערות בונד, כגון עיניים ואף, בדרך כלל יתאפיינו במושגים של "רוחב".

עוד מאפיין בולט נוסף של נערות בונד הוא שמן, שפעמים רבות הוא בעל משמעות כפולה. משמעות זו תלויה בפירוש המילולי של השם באנגלית, ולכן בעברית מאפיין זה מאבד את משמעותו פעמים רבות.

נערות בונד הן בדרך כלל מנוסות מינית, אם כי הניסיון שלהן הוא לא תמיד חיובי. נערות בונד רבות (אם כי לא כולן) חוו סוג של התעללות מינית ולעיתים קרובות חוויה זו אף גרמה להן להתנזר מגברים עד בואו של בונד. המוטיב האפל הזה הושמט מרוב הסרטים המוקדמים שנעשו לג'יימס בונד. ההתנזרות הזו מסתיימת כשהנערות פוגשות את בונד ושוכבות איתו בהסכמה, ואף בתשוקה רבה.

כמעט כל נערות בונד הן נשים עצמאיות, או בעלות קריירה שלא נחשבת מתאימה לאישה בשנות ה-50 של המאה ה-20. רבות מהן הן סוכנות חשאיות, ואחרות הן פושעות המנהלות ארגוני פשע. גם כשיש לנערת בונד עבודה "מסורתית" היא בדרך כלל מראה עניין בבנייה של חיים עצמאיים ללא קשר לגברים.

 רשימת נערות בונד קולנועיות 
שם הסרטשם הדמותשם השחקן/יתד"ר נו  האני ריידר  אורסולה אנדרסמרוסיה באהבה טטיאנה רומנובה  דניאלה ביאנקיגולדפינגר  פוסי גאלור הונור בלאקמןכדור הרעם  דומינו ויטלי  קלודין אוז'האתה חי רק פעמיים  קיסי סוזוקי  מיה המהבשרות הוד מלכותה    דיאנה ריגיהלומים לנצח    ג'יל סנט ג'וןחיה ותן למות  סוליטר  ג'יין סימורהאיש בעל אקדח הזהב  מארי גודנייט  בריט אקלנדהמרגלת שאהבה אותי    ברברה באךמונרייקר  ד"ר הולי גודהד  לואיס צ'ילסלעינייך בלבד  מלינה האבלוק  קרול בוקהאוקטופוסי  אוקטופוסי  מוד אדמסרצח בעיניים    טניה רוברטס007 באזור המסוכן  קארה מילובי  מרים ד'אבורישיון להרוג  פאם בובייה  קארי לוולגולדן איי    איזבלה סקורופקומחר לנצח    מישל יאוהעולם אינו מספיק  ד"ר כריסמס ג'ונס  דניס ריצ'רדסלמות ביום אחר    האלי בריקזינו רויאל    אווה גריןקוונטום של נחמה    אולגה קורילנקוסקייפול    ברניס מרלוספקטר  ד"ר מדלן סוואן  לאה סדולא זמן למות  ד"ר מדלן סוואן  לאה סדו
הערות בנוגע לרשימה הנ"ל
 הרשימה כוללת את כל הדמויות אשר שימשו כמושא התשוקה העיקרי בסרט בו הופיעו, מתוך הסרטים הרשמיים שהופקו.
 בין השחקניות הנוספות שהופיעו בסרטי ג'יימס בונד (אך לא כמושא התשוקה העיקרי בסרט רשמי):

קישורים חיצוניים






הערות שוליים

*
קטגוריה:ג'יימס בונד
קטגוריה:דמויות ספרותיות
קטגוריה:דמויות קולנועיות
קטגוריה:נשים בקולנוע

de:Figuren aus James-Bond-Filmen#Die Bond-Girls